Rebecca Schaeffer

Rebecca Lucile Schaeffer (6. november 1967 Eugene, Oregon – 18. juuli 1989 West Hollywood, California) oli Ameerika Ühendriikide näitleja ja modell.

Rebecca Schaeffer oli pärit lastepsühholoog Benson Schaefferi ja näitekirjaniku ning kõrgkooli õppejõu Danna Schaeffer perekonnast. Ta oli oma vanemate ainuke laps.Amy Wang:In new play, Rebecca Schaeffer's mother works to keep death from defining life OregonLive, 23. september 2017. Vaadatud 31. detsembril 2024

Modellitööga hakkas Rebecca Schaeffer tegelema 1984. aastal.Rebecca Schaeffer (November 6, 1967 – July 18, 1989) Dead in Hollywood. Vaadatud 31. detsembril 2024

Näitlejatööd alustas ta 1985. aastal. 1986–1988 mängis ta seriaalis "Minu õde Sam". Tal olid ka mitmed filmirollid.

18. juulil 1989 laskis tol ajal 19-aastane Robert John Bardo Rebecca Schaefferi maha ta koduuksel West Hollywoodis. Schaefferile pidi toodama uue filmi stsenaarium ja seetõttu avas ta võõrale ukse. Rebecca Schaeffer oli olnud Robert John Bardo kinnisideeks kolm aastat. Bardo sõnul ajendas teda mõrvaks Schaefferi osatäitmine filmis "Klassivõitluse stseenid Beverly Hillsis" ("Scenes from the Class Struggle in Beverly Hills") (1989), mille põhjal ta järeldas, et Schaefferist on saanud "järjekordne Hollywoodi hoor". 1991. aasta detsembris mõisteti Bardo eluks ajaks vangi ilma ennetähtaegse vabastamise võimaluseta.Natalie Finn:The Terrifying Rebecca Schaeffer Murder Details: A Star on the Rise and a Stalker's Deadly Obsession Eonline, 21. juuli 2024. Vaadatud 31. detsembril 2024"My Sister Sam" Star, Rebecca Schaeffer's Gruesome Murder Happened 35 Years Ago Remind Magazine, 19. juuli 2024. Vaadatud 31. detsembril 2024

 Viited 

 Välislingid 

Kategooria:Ameerika Ühendriikide filminäitlejad
Kategooria:Ameerika Ühendriikide televisiooninäitlejad
Kategooria:Ameerika Ühendriikide modellid
Kategooria:Sündinud 1967
Kategooria:Surnud 1989